Kate McGarrigle

Kate McGarrigle (1946–2010) var en canadisk folkmusikksanger og låtskriver som skrev og opptrådte som en duo sammen med sin 14 måneder eldere søster Anna McGarrigle, i duoen Kate & Anna McGarrigle. Hun var frontfigur i den musikalske familien McGarrigle-Wainwright.

På 1960-tallet mens de var studenter dannet sammen med venner Mountain City Four og spilte på barer og kafeer. Hun var i New York på 1970-tallet og søstrenes låt "Heart Like a Wheel" ble spilt inn av Linda Ronstadt som også brukte det som tittel på et bestselgende album (1974). Maria Muldaur inkluderte to av deres sanger på sitt debutalbum. På 1970-tallet begynte søstrene å skrive og spille inn sin egen musikk inspirert av folkemusikk. Tekstene er en direkte lyrikk om nære forhold i hverdagen. De ga ut sitt første album Kate & Anna McGarrigle (1976). Søstrene samarbeidet blant annet med Emmylou Harris på Wrecking Ball (1995) og med Joan Baez på Ring Them Bells (1995).

 Bakgrunn og familie 
Kate McGarrigle ble født 6. februar 1946 i Montréal og døde der 18. januar 2010. Hun var mor til musikerne Rufus Wainwright og Martha Wainwright gjennom sitt ekteskap med den amerikanske sangeren og låtskriveren Loudon Wainwright III i årene 1973–1977. Rufus er far til Leonard Cohens barnebarn som også er McGarrigles barnebarn. Hun ble diagnostisert med kreft i 2006 og opptrådte litt etter det.

Hun hadde en tredje søster, Jane McGarrigle, en komponist som skriver for film og fjernsyn, men har også skrevet flere sanger og opptrådt sammen med sine søstre.

Søstrene McGarrigle vokste opp med sang og musikk inkludert gamle franske folkemelodier. De vokste opp i Saint Sauveur des Monts, Québec. Moren Gaby var franskspråkli.g Kate McGarrigle studerte til ingeniør på McGill University. Etter at hun ble gift med Loudon Wainwright bodde de en periode i delstaten New York.

 Priser 
McGarrigle og søsteren Anna ble i 1994 utnevnt til et medlem av Order of Canada, den høyeste utmerkelsen i Canada.

Utgivelser
  Kate & Anna McGarrigle (1976)
 Dancer With Bruised Knees (1977)
 Pronto Monto (1978)
 Entre Lajeunesse et la Sagesse (1980) 
 Love Over and Over (1982).
 Matapédia (tildelt Juno award i klassen roots)
 The McGarrigle Hour (tildelt Juno award)
 La Vache Qui Pleure (2003)
 The McGarrigle Christmas Hour (2005, det siste fra søstrene sammen)

 Referanser 

 Eksterne lenker 



  Kate McGarrigle's Borsht

Kategori:Canadiske musikere
Kategori:Canadiske låtskrivere
Kategori:Order of Canada
Kategori:Personer fra Montréal